CELEX: 62009CJ0303
Language: sk
Date: 2011-07-14
Title: Rozsudok Súdneho dvora (piata komora) zo 14. júla 2011. # Európska komisia proti Talianskej republike. # Nesplnenie povinnosti členským štátom - Štátna pomoc - Pomoc podnikom, ktoré realizovali investície v obciach postihnutých prírodnými katastrofami v roku 2002 - Vymáhanie. # Vec C-303/09.

Rozsudok Súdneho dvora (piata komora) zo 14. júla 2011 – Komisia/Taliansko
      (vec C‑303/09)
      „Nesplnenie povinnosti členským štátom – Štátna pomoc – Pomoc pre podniky, ktoré realizovali investície v obciach postihnutých prírodnými katastrofami v roku 2002 – Vymáhanie“
      1.                     Pomoc poskytovaná štátmi – Rozhodnutie Komisie, ktorým sa pomoc vyhlasuje za nezlučiteľnú so spoločným trhom a nariaďuje sa
            jej vymáhanie – Povinnosti členských štátov – Povinnosť vymáhania – Rozsah (článok 88 ods. 2 ES a článok 249 ES; nariadenie
            Rady č. 659/1999, odôvodnenie 13 a článok 14 ods. 3; rozhodnutie Komisie 2005/315, článok 5 ods. 3) (pozri body 29 – 31, 41)
      2.                     Žaloba o nesplnenie povinnosti – Nedodržanie rozhodnutia Komisie týkajúceho sa štátnej pomoci – Rozhodnutie, ktorým sa ukladá
            vymáhanie protiprávnej pomoci – Prostriedky na obranu – Absolútna nemožnosť vykonania – Kritériá posúdenia – Ťažkosti pri
            výkone – Povinnosť Komisie a členského štátu spolupracovať pri hľadaní riešenia rešpektujúceho Zmluvu (článok 88 ods. 2 ES
            a článok 249 ES) (pozri body 33 – 38)
      3.                     Pomoc poskytovaná štátmi – Rozhodnutie Komisie, ktorým sa pomoc vyhlasuje za nezlučiteľnú so spoločným trhom a nariaďuje sa
            jej vymáhanie – Žaloba pred vnútroštátnym súdom proti vnútroštátnym vykonávacím opatreniam – Incidenčné napadnutie zákonnosti
            uvedeného rozhodnutia – Vydanie predbežných opatrení na odklad výkonu zo strany tohto súdu – Prípustnosť – Podmienky (článok
            88 ods. 2 ES; rozhodnutie Komisie 2005/315) (pozri body 45, 46)
      Predmet
      
         
               Nesplnenie povinnosti členským štátom – Neprijatie opatrení potrebných na dosiahnutie súladu s článkami 2, 5 a 6 rozhodnutia
                  Komisie 2005/315/ES z 20. októbra 2004 o režime pomoci, ktorú uplatňovala Talianska republika v prospech podnikov, ktoré realizovali
                  investície v obciach postihnutých prírodnými katastrofami v roku 2002 [oznámené pod číslom K(2004) 3893] (Ú. v. EÚ L 100,
                  s. 46), v stanovenej lehote
               
            Výrok
      
         
                  1.
               
               
                  
               
               
                  	Talianska republika si tým, že v stanovených lehotách neprijala všetky opatrenia potrebné na vrátenie celej sumy pomoci poskytnutej
                     na základe režimu pomoci vyhlásenej za protiprávnu a nezlučiteľnú so spoločným trhom rozhodnutím Komisie 2005/315/ES z 20. októbra
                     2004 o režime pomoci, ktorú uplatňovala Talianska republika v prospech podnikov, ktoré realizovali investície v obciach postihnutých
                     prírodnými katastrofami v roku 2002, od jej príjemcov, nesplnila povinnosti vyplývajúce z článku 5 tohto rozhodnutia.
                  
               
            
         
                  2.
               
               
                  
               
               
                  	Talianska republika je povinná nahradiť trovy konania.